
SPRENDIMAS
DĖL SAVIVALDYBEI NUOSAVYBĖS TEISE PRIKLAUSANČIO BUTO PARDAVIMO 

2025 m.                     d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 ir 23 punktais, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, įgyvendindama Radviliškio rajono savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Radviliškio rajono savivaldybės tarybos 2015 m. spalio 6 d. sprendimu Nr. T-104 „Dėl Radviliškio rajono savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, nuostatas bei atsižvelgdama į (duomenys neskelbtini) 2025 m. liepos 8 d. prašymą, Radviliškio rajono savivaldybės taryba nusprendžia:
.	Parduoti (duomenys neskelbtini) Radviliškio rajono savivaldybei nuosavybės teise priklausantį turtą – 37,15 kv. m butą, esantį (duomenys neskelbtini), unikalus numeris (duomenys neskelbtini), namo statybos metai – 1955 m., už 22 342 Eur (dvidešimt du tūkstančius tris šimtus keturiasdešimt du eurus), iš jų – 242 Eur (du šimtai keturiasdešimt du eurai) už turto vertės nustatymą.
.	Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL SAVIVALDYBEI NUOSAVYBĖS TEISE PRIKLAUSANČIO BUTO PARDAVIMO“ 
AIŠKINAMASIS RAŠTAS

2025 m. liepos 25 d.
Radviliškis

.	Projekto rengimą paskatinusios priežastys, parengto sprendimo projekto tikslai ir
uždaviniai. 
Projekto tikslas – patenkinti Savivaldybės būsto nuomininkės (duomenys neskelbtini) prašymą dėl Savivaldybės būsto pirkimo, leidžiant išsipirkti jį už rinkos kainą, apskaičiuotą pagal Lietuvos  Respublikos turto ir verslo vertinimo pagrindų įstatymą. 
.	Projekto iniciatoriai (institucija, asmenys ar piliečių atstovai) ir rengėjai.
Radviliškio rajono savivaldybės administracijos Investicijų ir turto valdymo skyrius. 
.	Kaip šiuo metu yra reguliuojami sprendimo projekte aptarti teisiniai santykiai
Šiuo metu savivaldybės būsto pardavimą reglamentuoja LR paramos būstui įsigyti ar išsinuomoti įstatymas (toliau – Įstatymas). Vadovaujantis Įstatymo 25 straipsnio 2 dalies 5 punkto nuostata, už rinkos kainą, apskaičiuotą pagal Turto ir verslo vertinimo pagrindų įstatymą, gali būti parduodami būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.
Siūlomos leisti parduoti Radviliškio rajono savivaldybės (toliau – Savivaldybė) gyvenamosios patalpos rinkos vertę nustatė turto vertintojas – UAB „STIVVF“. Vadovaujantis Įstatymo 26 straipsnio 2 punktu, Savivaldybės išlaidos, susijusios su parduodamo Savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą. Nuomininkas su parduodamo turto  vertės nustatymo kaina supažindintas ir su jomis sutinka. Gautos lėšos už parduotą Savivaldybės būstą bus panaudotos socialinio būsto fondo plėtrai.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujų teisinio reguliavimo nuostatų nesiūloma. 
Pritarus tarybos sprendimo projektui, bus įgyvendinta Įstatymo 25 straipsnio 2 dalies 5 punkto nuostata.
.	Galimos neigiamos priimto sprendimo projekto pasekmės ir kokių priemonių reiktų imtis, kad tokių pasekmių būtų išvengta.
Neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Teisės aktų keisti nereikia. 
.	Sprendimo projektui įgyvendinti reikalingos lėšos, finansavimo šaltiniai.
Sprendimo projektui įgyvendinti savivaldybės biudžeto lėšos nereikalingos.
.	Sprendimo projekto rengimo metu gauti specialistų vertinimai ir išvados.
Nėra. 
.	Numatomo teisinio reguliavimo poveikio vertinimo rezultatai.
Neatlikta ir nenumatyta. 
.	Sprendimo projekto antikorupcinis vertinimas.
Korupcijos pasireiškimo tikimybė nenustatyta. 
.	Kiti, iniciatoriaus nuomone, reikalingi pagrindimai ir paaiškinimai.
Turto vertintojas Savivaldybės būstą, esantį (duomenys neskelbtini) įvertino 22 100 eurų, turto vertinimo paslaugų kaina – 242 eurų. Galutinė parduodamo būsto kaina su įskaičiuota turto vertinimo paslauga – 22 342 eurų.
.	Pridedami dokumentai.
Nėra. 



Investicijų ir turto valdymo skyriaus vyr. specialistė                                                      Justė Kriuklienė 

